Toshkent markazida Epica avtobus bekatiga urilib, qattiq pachoq bo‘ldi

Toshkent shahri markazida, Abdulla Qodiriy ko‘chasida Epica rusumli avtomobil avtobus bekatiga urildi va ayanchli ahvolga keldi. Bu haqda Facebook’dagi “Voditeli Tashkenta” guruhida ma’lum qilingan.



Voqea aynan qachon sodir bo‘lgani ma’lum emas. Guruhda keltirilgan suratlarda qattiq pachoq bo‘lgan Epica, bekatdagi do‘konning bir necha buzilgan panjaralari ko‘rinib turadi.



Foydalanuvchilarning so‘zlariga ko‘ra, avariya oqibatida ikki kishi – mashina ichida bo‘lgan ikki yigit halok bo‘lgan. Hodisaning boshqa tafsilotlari ma’lum emas.